Թայգեր Վուդս

Էլդրիկ Թոնթ (Թայգեր) Վուդս (, ), ամերիկացի գոլֆ խաղացող, «Մեյջոր» մրցաշարի 15-ակի հաղթող (պատմության մեջ Ջեք Նիկլաուսից հետո երկրորդ տեղում է՝ 18 հաղթանակով)։ Laureus համաշխարհային մարզական մրցանակաբաշխությունում տարվա մարզիկն է եղել 2000, 2001 թվականներին։

Կարիերայում հաղթել է «PGA» մրցարշավի 80 մրցախաղերում (պատմության մեջ երկրորդ տեղում է՝ Սեմ Սնիդից հետո) և Եվրոպական մրցարշավի 40 մրցախաղերում (պատմության մեջ երրորդ տեղը՝ Սևերյանո Բալեստերոսայից և Բերնհարդ Լանգերից հետո)։

Առաջին մարզիկ միլիարդատերն է, բայց գումարի մեծ մասը (մոտ 90 %) աշխատել է ոչ թե գոլֆի դաշտում, այլ գովազդներով։

Կենսագրություն 
2004 թվականի հոկտեմբերի 5-ին ամուսնացել է շվեդ մոդել Էլին Նորդեգրենի հետ։

2007 թվականի հունիսի 18-ին ծնվել է իր աղջիկը՝ Սեմ Ալեքսիս Վուդսը։ 2009 թվականի փետրվարի 8-ին ծնվել է տղան՝ Չառլի Ակսել Վուդսը։

2009 թվականի դեկտեմբերին հայտնել է այն մասին, որ նա անորոշ ժամանակով հեռանում է սպորտից՝ ընտանիքի պահպանման համար։ Ինչպես նշել է ամերիկայն մամուլը, մարզիկի որոշումը կապված է եղել կնոջը դավաճանության հետ։ Նա համաձայնվել է մնալ ընտանիքում որոշ պայմաններով, որոնց թվում է՝ մրցախաղերին միայնակ մասնակցելու համար ուղևորության արգելքը, մինչև երեխաների մեծանալը։

2010 թվականի ապրիլին վերադարձել է մեծ գոլֆ։

2001 թվականին «Ֆորբս» ամասագրի վարկանիշի առաջատարն է եղել։ 2012 թվականին նա երկու հորիզանականով իջել է և զբաղեցրել է երրորդ տեղը։ Հաշվետու ժամանակահատվածում Վուդսն աշխատել է 59,4 միլլիոն դոլլար։ 2009 թվականի վարկանիշի համեմատ Վուդսի եկամուտը կրճատվել է երկու անգամ։

Հիմնադրել է Tiger Woods Foundation-ը, որն օգնել է աղքատ աֆրոամերիկյան ընտանիքների երեխաներին՝ գոլֆ մարզվելու։

Այդ ֆոնդը կազմակերպում է ամենամյա բարեգործական առաջնություն՝ Hero World Challenge անվանմամբ։ Մրցարշավը տեղի է ունեցել Բահամյան կղզիներում և իր մեջ ընդգրկել է այդ ժամանակի աշխարհի լավագույն 18 խաղացողներին։

Թայգեր Վուդսը նկարահանվել է Նայք, Buick և Gillette կազմակերպությունների գովազդներում։

Թայգեր Վուդսը մասնակցել է Կարոլինայում (Դուբայ) գտնվող գոլֆի դաշտի նախագծմանը։ Նաև Վուդսի նախագծով Մեքսիկայում գոլֆային առողջարան են կառուցել։

Թողարկվել է Tiger Woods PGA Tour 08 խաղը։

Իբեյ ինտերնետ աճուրդը Թայգեր Վուդսի հետ վաճառել է գոլֆ խմբաքանակ 425000 դոլլարով։

2013-2015 թվականներին համատեղ բնակվել է հայտնի լեռնադահուկորդուհի Լինդս Վոնի հետ։

2017 թվականի մայիսին ոստիկանությունը ձերբակալել է Թայգեր Վուդսին ինքնատիրապետումը կորցրած վիճակում՝ դեղերի չափից դուրս օգտագորճման հետևանքով։ Վերականգնման կլինիկայում բուժումից հետո նա որոշել է բացել սեփական վերականգնման կենտրոնը։

Նվաճումներ 

 Հաղթել է ամենակարևոր մրցաշարերում առնվազն երկու անգամ։
 Մեծ սաղավարտի կարիերայի ամենաերտասարդ դափնեկիրն է։
 Մոլորակի առաջին մականը 623 ռեկորդային շաբաթում, իրար հետևից՝ 281։
 1999 մինչև 2000 թվականները Թայգերը վեց հաջորդական հաղթանակ է տարել, այս ռեկորդը Բեն Հոգենի ժամանակներից (1948) հետո ոչ ոք չէր կրկնել։

«Մեյջոր» մրցաշարում հաղթանակներ 

 Մաստերս՝ 5 անգամ՝ 1997, 2001, 2002, 2005, 2019։
 3 անգամ ԱՄՆ-ի բացարձակ չեմպիոն՝ 2000, 2002, 2008։
 3 անգամ Մեծ Բրիտանիայի բացարձակ չեմպիոն՝ 2000, 2005, 2006։
 4 անգամ PGA չեմպիոն՝ 1999, 2000, 2006, 2007։

Ծանոթագրություններ 

 
Ազատության նախագահական մեդալով պարգևատրվածներ
Ամերիկացի մարզիկներ
Ամերիկացի գրողներ
Ամերիկացի միլիարդատերեր